เอกสารแนบ 3

รายระเอียดเกี่ยวกับหัวหน้างานผู้ตรวจสอบภายในและ

หัวหน้างานกำกับดูแลการปฏิบัติงานของบริษัท

1. รายละเอียดเกี่ยวกับหัวหน้างานผู้ตรวจสอบภายใน

ชื่อหัวหน้างานผู้ตรวจสอบภายใน : นายคมวุฒิ พรนราดล

ตำแหน่ง : ผู้อำนวยการฝ่ายตรวจสอบภายใน

วันที่ได้การแต่งตั้ง : วันที่ 16 มิถุนายน 2551

อายุ : 45 ปี

จำนวนหุ้น ณ ต้นปี : - หุ้น

จำนวนหุ้น ณ สิ้นปี : - หุ้น

สัดส่วนการถือหุ้น : -%

จำนวนหุ้นที่เปลี่ยนแปลงเพิ่มขึ้น (ลดลง) : - หุ้น

ความสัมพันธ์ทางครอบครัวระหว่างผู้บริหาร : ไม่มี

คุณวุฒิทางการศึกษาสูงสุด

-   ปริญญาตรี บริหารธุรกิจ (บัญชี) มหาวิทยาลัยรามคำแหง

ตำแหน่งที่สำคัญในปัจจุบัน

-   ผู้อำนวยการฝ่ายตรวจสอบภายใน บริษัท แคปปิทอล เอ็นจิเนียริ่ง เน็ตเวิร์ค จำกัด (มหาชน)

-   เลขานุการคณะกรรมการตรวจสอบ บริษัท แคปปิทอล เอ็นจิเนียริ่ง เน็ตเวิร์ค จำกัด
    (มหาชน) และบริษัทในกลุ่ม

ประสบการณ์

-   ผู้จัดการฝ่ายตรวจสอบภายใน บริษัท เอื้อวิทยา จำกัด (มหาชน)

-   หัวหน้าหน่วยตรวจสอบภายใน บริษัท เอื้อวิทยา จำกัด (มหาชน)

-   ผู้ตรวจประเมินระบบคุณภาพภายใน (Internal Quality Auditor) ISO 2000:9001

  (ได้รับการอบรมจาก Moody International Certified Body)

-   เลขานุการคณะกรรมการบริหารระบบคุณภาพ (Steering Committee) บริษัท เอื้อวิทยา
    จำกัด (มหาชน)

-   เลขานุการคณะทำงานระบบบริหารคุณภาพ (Working Team) บริษัท เอื้อวิทยา จำกัด
    (มหาชน)

ประวัติการอบรม

-   สุดยอดเทคนิคที่ดีที่สุดของการใช้ระบบควบคุมภายในเพื่อประโยชน์สูงสุดของธุรกิจ

-   การตรวจสอบและการควบคุมภายใน

-   สรุปประเด็นความผิดพลาดของนักบัญชี

2. รายละเอียดเกี่ยวกับหัวหน้างานกำกับดูแลการปฏิบัติงานของบริษัท

ชื่อหัวหน้างานกำกับดูแล การปฏิบัติงาน : นางเกณิกา งามเจริญสถาพร

ตำแหน่ง : ผู้จัดการอาวุโสฝ่ายกำกับดูแลกิจการและ

  นักลงทุนสัมพันธ์

วันที่ได้การแต่งตั้ง : วันที่ 1 พฤศจิกายน 2556

อายุ : 43 ปี

จำนวนหุ้น ณ ต้นปี (ณ 1 พฤศจิกายน 2556) : - หุ้น

จำนวนหุ้น ณ สิ้นปี : - หุ้น

สัดส่วนการถือหุ้น : -%

จำนวนหุ้นที่เปลี่ยนแปลงเพิ่มขึ้น (ลดลง) : - หุ้น

ความสัมพันธ์ทางครอบครัวระหว่างผู้บริหาร : ไม่มี

คุณวุฒิทางการศึกษาสูงสุด

-   ปริญญาตรี คณะบัญชี มหาวิทยาลัยกรุงเทพ

ตำแหน่งที่สำคัญในปัจจุบัน

-   ผู้จัดการอาวุโสฝ่ายกำกับดูแลกิจการและนักลงทุนสัมพันธ์

ประสบการณ์

-   ผู้จัดการฝ่ายนักลงทุนสัมพันธ์ บริษัท แคปปิทอล เอ็นจิเนียริ่ง เน็ตเวิร์ค จำกัด (มหาชน)

ประวัติการอบรม

-   Secretary Program (CSP) รุ่นที่ 7/2004 จากสมาคมส่งเสริมสถาบันกรรมการบริษัทไทย
    (IOD)

-   หลักสูตร นักบริหารภาษีชั้นสูง จากโรงเรียนภาษี สถาบันศศินทร์ จุฬาลงกรณ์มหาวิทยาลัย

หน้าที่ความรับผิดชอบ

-   ทำหน้าที่เป็นศูนย์กลางในการเปิดเผยข้อมูลสำคัญ ต่อนักลงทุน ผู้ที่มีส่วนได้เสีย
    และผู้ที่เกี่ยวข้องทุกฝ่าย

-   ทำหน้าที่ประสานงานกับเลขานุการบริษัท เลขานุการคณะกรรมการตรวจสอบ และผู้ถือหุ้น
    เพื่อให้เกิดประสิทธิภาพในการเปิดเผยข้อมูล ให้ถูกต้องและครบถ้วน
    เพื่อประโยชน์ต่อผู้ถือหุ้นและผู้มีส่วนได้เสียทุกฝ่าย

-   ส่งเสริมความรู้ความเข้าใจในเรื่องการกำกับดูแลกิจการที่ดีให้กับ กรรมการ ผู้บริหาร
    และพนักงาน รวมไปถึงการดูแลด้านภาพลักษณ์ขององค์กร

รายงานคณะกรรมการตรวจสอบ

เรียน ท่านผู้ถือหุ้น

คณะกรรมการตรวจสอบของบริษัท แคปปิทอล เอ็นจิเนียริ่ง เน็ตเวิร์ค จำกัด (มหาชน)
ได้รับการแต่งตั้งขึ้นตามมติที่ประชุมคณะกรรมการบริษัท ประกอบด้วยกรรมการอิสระของบริษัท 3
ท่าน ซึ่งเป็นผู้ทรงคุณวุฒิที่มีประสบการณ์และคุณสมบัติครบถ้วน และไม่ได้เป็นผู้บริหาร พนักงาน
หรือที่ปรึกษาใด ๆ รวมทั้ง
ไม่ได้มีผลประโยชน์หรือส่วนได้เสียไม่ว่าทางตรงหรือทางอ้อมทั้งในด้านการเงินและการบริหารงานของบริษัท
โดยในปี 2556 ได้มีการประชุมคณะกรรมการตรวจสอบรวมทั้งสิ้น 6 ครั้ง
รายนามของกรรมการตรวจสอบและจำนวนครั้งที่กรรมการแต่ละท่านเข้าร่วมประชุม มีดังนี้

ชื่อ – นามสกุล ตำแหน่ง จำนวนครั้งที่

เข้าร่วมประชุม

ดร.วิจิตร เตชะเกษม ประธานกรรมการตรวจสอบ 6

รศ.ดร.ภูษิต เลิศวัฒนารักษ์ กรรมการตรวจสอบ 6

นายยรรยง วัฒนวงศ์พิทักษ์ กรรมการตรวจสอบ 6

คณะกรรมการตรวจสอบ ได้ปฏิบัติภารกิจภายใต้ขอบเขต หน้าที่ และความรับผิดชอบ
ตามที่ได้รับมอบหมายจากคณะกรรมการบริษัท ซึ่งได้อ้างอิงตาม “คู่มือคณะกรรมการตรวจสอบ” และ
“แนวทางปฏิบัติที่ดีสำหรับคณะกรรมการตรวจสอบ” ของตลาดหลักทรัพย์แห่งประเทศไทย
เพื่อให้บริษัทมีการกำกับดูแลกิจการที่ดี โดยคณะกรรมการตรวจสอบได้ประชุมเพื่อพิจารณา
และให้ข้อคิดเห็นในเรื่องที่สำคัญ ๆ ร่วมกับฝ่ายบริหารระดับสูง ผู้สอบบัญชี
หัวหน้าหน่วยงานตรวจสอบภายใน ในวาระที่เกี่ยวข้อง
และได้รายงานผลการปฏิบัติงานรวมถึงข้อเสนอแนะต่างๆ ต่อคณะกรรมการบริษัท
เพื่อให้มีการดำเนินการในเรื่องที่เห็นสมควรเป็นประจำทุกไตรมาส
สรุปสาระสำคัญพร้อมความเห็นได้ดังนี้

1. คณะกรรมการตรวจสอบ ได้สอบทานข้อมูลทางการเงินรายไตรมาสและงบการเงินประจำปี
2556 ซึ่งผ่านการสอบทานและตรวจสอบจากผู้สอบบัญชีแล้ว
โดยได้เชิญผู้บริหารและผู้สอบบัญชีเข้าร่วมหารือในการสอบทานความถูกต้อง ครบถ้วน
ก่อนที่จะให้ความเห็นชอบต่อรายงานทางการเงิน
รายการปรับปรุงบัญชีที่มีผลกระทบต่องบการเงินอย่างมีสาระสำคัญ และความเพียงพอ

ในการเปิดเผยข้อมูล คณะกรรมการตรวจสอบมีความเห็นสอดคล้องกับผู้สอบบัญชีว่า
รายงานทางการเงินดังกล่าวได้จัดทำขึ้นโดยถูกต้องในสาระสำคัญตามมาตรฐานการรายงานทางการเงิน
รวมทั้ง มีการเปิดเผยข้อมูลที่มีนัยสำคัญ ในหมายเหตุประกอบงบการเงินอย่างเพียงพอ ครบถ้วน
และเชื่อถือได้ การเลือกใช้นโยบายบัญชีที่มีความสมเหตุสมผล

2. คณะกรรมการตรวจสอบ
ได้สอบทานให้บริษัทมีระบบการควบคุมภายในที่มีประสิทธิภาพและประสิทธิผลโดยพิจารณาจากรายงานสรุปผลการตรวจสอบภายในและการติดตามผลจาก
ผู้ตรวจสอบภายในเป็นประจำทุกไตรมาส
ตามแผนงานที่ได้อนุมัติซึ่งครอบคลุมระบบงานที่สำคัญของบริษัท
และได้ให้ข้อแนะนำที่เป็นประโยชน์ต่อระบบการควบคุมภายในเพื่อให้มีประสิทธิผลยิ่งขึ้น นอกจากนี้
ยังได้พิจารณาทบทวนระบบการควบคุมภายในของบริษัทฯ ตามแบบประเมินที่ปรับปรุงใหม่ตาม COSO
ปี 2013 ของสำนักงานคณะกรรมการกำกับหลักทรัพย์และตลาดหลักทรัพย์ ทั้งนี้
ไม่พบจุดอ่อนหรือข้อบกพร่องที่เป็นสาระสำคัญ
ทำให้มีความมั่นใจต่อประสิทธิผลของระบบการควบคุมภายในมากขึ้น
คณะกรรมการตรวจสอบจึงมีความเห็นว่าบริษัทมีระบบควบคุมภายในที่เพียงพอ มีประสิทธิภาพ
และประสิทธิผล

3. คณะกรรมการตรวจสอบ ได้กำกับดูแลงานตรวจสอบภายใน
โดยสอบทานขอบเขตการปฏิบัติงานและภาระหน้าที่ความรับผิดชอบเพื่อให้มั่นใจว่าการดำเนินกิจกรรมการตรวจสอบภายในเป็นไปอย่างเหมาะสมและมีประสิทธิผล
นอกจากนี้ ได้พิจารณา
อนุมัติแผนการตรวจสอบประจำปีของผู้ตรวจสอบภายในที่จัดทำขึ้นตามระดับและแนวความเสี่ยง
และมีการปรับแผนการตรวจสอบ

ให้สอดคล้องกับความเสี่ยงที่เปลี่ยนแปลงไป
ตลอดจนติดตามความคืบหน้าการปฏิบัติงานตามแผนการตรวจสอบภายใน

คณะกรรมการตรวจสอบมีความเห็นว่า
ระบบการตรวจสอบภายในของบริษัทเป็นไปอย่างมีอิสระเพียงพอ เหมาะสมและมีประสิทธิผล
การปฏิบัติงานของหน่วยงานตรวจสอบภายในเป็นไปตามเป้าหมายที่วางไว้

4. คณะกรรมการตรวจสอบ ได้สอบทานให้บริษัทมีระบบการบริหารความเสี่ยง ( Risk
Management ) ที่เหมาะสมและมีประสิทธิผล
โดยได้ทบทวนปัจจัยความเสี่ยงที่สำคัญของบริษัทซึ่งได้แสดงไว้ในรายงานประจำปีแล้ว

5. คณะกรรมการตรวจสอบ
ได้สอบทานบริษัทเกี่ยวกับการปฏิบัติตามกฎหมายว่าด้วยหลักทรัพย์และตลาดหลักทรัพย์ กฎ
ระเบียบของสำนักงานคณะกรรมการกำกับหลักทรัพย์และตลาดหลักทรัพย์
ข้อกำหนดของตลาดหลักทรัพย์ฯ
คณะกรรมการกำกับตลาดทุนและกฎหมายอื่นใดที่เกี่ยวข้องกับการดำเนินธุรกิจของบริษัท
รวมถึงข้อผูกพันที่บริษัทมีไว้กับบุคคลภายนอก ทั้งนี้ ในรอบปี 2556
คณะกรรมการตรวจสอบไม่พบประเด็นที่เป็นสาระสำคัญในเรื่องการปฏิบัติที่ขัดต่อกฎหมายและข้อกำหนดดังกล่าว

6. คณะกรรมการตรวจสอบ
ได้พิจารณาการทำรายการระหว่างบริษัทกับบุคคลหรือนิติบุคคลที่เกี่ยวโยงกัน
หรือรายการที่อาจมีความขัดแย้งทางผลประโยชน์กับบริษัท
ตามหลักเกณฑ์และแนวทางของสำนักงานคณะกรรมการกำกับหลักทรัพย์และตลาดหลักทรัพย์
และตามที่หน่วยงานอื่น ๆ ที่เกี่ยวข้องกำหนด
เพื่อให้มั่นใจว่ารายการดังกล่าวสมเหตุสมผลและเป็นประโยชน์สูงสุดต่อบริษัท
คณะกรรมการตรวจสอบมีความเห็นชอบกับรายงานของผู้บริหารว่ารายการที่เกี่ยวโยงกันที่ได้พิจารณานั้น
บริษัทดำเนินการ ตามเงื่อนไขทางธุรกิจปกติทั่วไปซึ่งมีความสมเหตุสมผล
เป็นธรรมและเป็นประโยชน์สูงสุดต่อบริษัท รวมทั้ง รายการที่มีสาระสำคัญ
ได้รับการเปิดเผยและแสดงรายการในงบการเงินและหมายเหตุประกอบงบการเงินแล้ว
อย่างถูกต้อง ครบถ้วน

7. คณะกรรมการตรวจสอบได้พิจารณาประเมินความเป็นอิสระและผลการปฎิบัติงานของผู้สอบบัญชี
สำหรับปี 2556 และเห็นว่าผลการปฎิบัติงานโดยรวมอยู่ในระดับที่น่าพอใจ มีความเป็นอิสระเพียงพอ
และได้เปรียบเทียบค่าสอบบัญชีสำหรับปี 2557 ที่เสนอมาซึ่งเพิ่มขึ้นตามสภาวะเศรษฐกิจในปัจจุบัน
เพื่อพิจารณาความเหมาะสมของค่าตอบแทนดังกล่าว

คณะกรรมการตรวจสอบมีความเห็นชอบเสนอต่อคณะกรรมการบริษัทให้ขออนุมัติจากที่ประชุมผู้ถือหุ้น
แต่งตั้งผู้สอบบัญชี จากบริษัท ไพร้ซวอเตอร์เฮาส์คูเปอร์ส เอบีเอเอส จำกัด
เป็นผู้สอบบัญชีของบริษัทฯสำหรับปี 2557 โดยมีค่าสอบบัญชีจำนวนเงิน 1,207,500 บาท
ซึ่งไม่รวมค่าใช้จ่ายที่เกิดขึ้นจริงจากการให้บริการ ได้แก่ ค่าเดินทาง ค่าเบี้ยเลี้ยง ค่าอากรแสตมป์
ค่าจัดทำงบการเงิน ค่าถ่ายเอกสาร ค่าล่วงเวลา (ถ้ามี)
และค่าใช้จ่ายอื่นที่จำเป็นในการตรวจสอบและสอบทานงบการเงิน

ในการปฏิบัติงาน คณะกรรมการตรวจสอบได้ใช้ความรู้ ความสามารถ
ประกอบกับความระมัดระวังรอบคอบและมีความเป็นอิสระอย่างเพียงพอ
และไม่มีข้อจำกัดในการได้รับข้อมูลทั้งจากผู้บริหาร พนักงาน และผู้ที่เกี่ยวข้อง
ตลอดจนได้ให้ความเห็นและข้อเสนอแนะต่าง ๆ
เพื่อประโยชน์ต่อผู้มีส่วนได้เสียทุกฝ่ายอย่างเท่าเทียมกัน

[] ในนามคณะกรรมการตรวจสอบ

( ดร.วิจิตร เตชะเกษม )

ประธานกรรมการตรวจสอบ